Eleutherius Benizelus - Vicipaedia

# Eleutherius Benizelus

### E Vicipaedia

  Vide etiam: Eleutherius Benizelus (discretiva).

Eleutherius Benizelus (Graece Ελευθέριος Βενιζέλος; natus Murniis Cretae 23 Augusti 1864; mortuus Lutetiae 18 Martii 1936) fuit septies primus minister Graeciae; ter interfectoribus superfuit; quater novas res movit. Filius eius Sophocles Benizelus et pronepos eius (e filio sororis) Constantinus Metsotaces etiam primi ministri fuerunt.

## [recensere] Iuventus

Eleutherius Benizelus natus est Murniis, quattuor chiliometra ab urbe Cydonia insulae Cretae (tunc provinciae Imperii Ottomanici) ut filius Cyriaci Benizeli et Stylianae Plumidacis nativae Therisi. Cyriacus Benizelus ut novas res studens ad insulam Cytheram fugit cum familia anno 1866; post tres annos in Syron se removit, ubi puerulus Eleutherius inter cives Graeciae inscriptus est. Anno 1872 licet familia Cretam redire. Ibi Eleutherius scholam Graecam in vico Μαїντάνι Chalepae frequentavit, postea autem gymnasium mercantile Athenis (1877-1879) et gymnasium publicum urbis Hermupolis Syri (1879-1880). In Cydoniam reditus sedecim menses in officina vel taberna hyalinaria patris ut venditor laboravit; consul autem Graeciae patri persuadet ut filium in Universitatem Athenarum inscriberet. Ibi iurisprudentiae studuit, primum cum aliis discipulis Creticis domum ad viam Πινακωτών[1] habitans, postea cubiculum ad viam Ομήρου. Mense Iunio anni 1883, patre moriente, Cydoniam revenit officinamque duos annos tenebat. Studia repetit Athenis annoque 1887 absolvit; sed interdum cum contuberniis nonnullis contentionem habuit, Iosepho Chamberlain interrogante, de rebus politicis insulae Cretae.

Cydoniae redux Benizelus ab anno 1887 ut advocatus laboravit, anno 1889 in Comitiam Cretae lectus est; sed eodem anno, novis rebus ab aliis motis, Comitia abrogatur Benizelusque adiuvante legato Britannico Alfredo Biliotti e Creta effugit Athenasque petivit. Cydoniae denuo reditus anno proximo in matrimonium Mariam Cateluzu duxit, e qua duos filios Cyriacum Sophoclemque genuit. Uxor autem parturiens mortua est. ...

## [recensere] Tabula magistratuum

- Consiliarius de rebus iuridicis rei publicae Creticae 27 Aprilis 1899 - 18 Martii 1901
- Consiliarius de rebus iuridicis et externis rei publicae Creticae 1908 - 1910
- Primus consiliarius rei publicae Creticae 2 Maii 1910 - 12 Septembris 1910[2]
- Primus minister et Minister belli Graeciae 18 Octobris 1910 - 10 Martii 1915[3]
- Minister rerum externarum Graeciae 30 Augusti 1914 - 25 Februarii 1915
- Primus minister Graeciae 23 Augusti 1915 - 7 Octobris 1915[4]
- Minister rerum externarum Graeciae 23 Augusti 1915 - 7 Octobris 1915
- Triumvir Munitionis Nationalis Thessalonicae 9 Octobris 1916 - 27 Iunii 1917
- Primus minister Graeciae 27 Iunii 1917 - 18 Novembris 1920[5]
- Minister belli Graeciae 27 Iunii 1917 - 26 Septembris 1917
- Minister belli Graeciae 11 Ianuarii 1918 - 28 Novembris 1918
- Primus minister Graeciae 24 Ianuarii 1924 - 19 Februarii 1924[6]
- Primus minister Graeciae 4 Iulii 1928 - 26 Maii 1932[7]
- Minister belli Graeciae 11 Novembris 1930 - 23 Decembris 1930
- Primus minister Graeciae 5 Iunii 1932 - 3 Novembris 1932[8]
- Primus minister Graeciae 16 Ianuarii 1933 - 6 Martii 1933[9]

## [recensere] Notae

1. ↑ Hodie via Χαριλάου Τρικούπης.
2. ↑ [1]
3. ↑ Index ministrorum
4. ↑ Index ministrorum
5. ↑ Index ministrorum
6. ↑ Index ministrorum
7. ↑ [2] [3] Indices ministrorum
8. ↑ Index ministrorum
9. ↑ Index ministrorum

Receptum de "http://la.wikipedia.org../../../e/l/e/Eleutherius_Benizelus_d949.html"

Categoriae: Nati 1864 | Mortui 1936 | Primi ministri Graeciae | Creta | Bellum Orbis Terrarum I | Alumni Universitatis Athenarum

##### Views

- Res
- Disputatio
- Emendatio recentissima

##### communitas

- Invitatio
- Taberna
- Adiutatum
- Donationes

##### Quaerere

##### Linguis aliis

- Български
- Català
- Deutsch
- Ελληνικά
- English
- Español
- Français
- עברית
- Italiano
- 日本語
- Nederlands
- Polski
- Português
- Русский
- Српски / Srpski
- Svenska
- Türkçe
- 中文